Tomi Laamanen

laamanen.tomi@gmail.com

Jyväskylän ammattikorkeakoulu,

ammatillinen opettajakorkeakoulu

Opinto-ohjaajankoulutus

Kevät 2013

**NÄKÖKULMIA WILMA-JÄRJESTELMÄN VIESTINTÄÄN**

**Useilla suomalaisilla peruskouluilla on käytössään koulun viestintää tukemassa internetin kautta toimiva Wilma- järjestelmä. Se nopeuttaa ja helpottaa koulujen omaa sisäistä viestintää sekä välittää oppilaille ja huoltajille tietoa lastensa opetuksesta, opiskelun etenemisestä ja opetusjärjestelyistä. Selvitin, ovatko erään eteläsavolaisen yläkoulun opettajat tyytyväisiä Wilman käyttöön sekä mitä parannusehdotuksia heillä siihen olisi. Kaikki huoltajat eivät ainakaan ole tyytyväisiä Wilman käyttöön tiedotuskanavana.**

Aloittaessani vuoden 2013 alussa jälleen uutta oppilaan ohjauksen määräaikaista työsuhdetta, mietin mistä asioista on keskusteltu epävirallisesti tai virallisemmin opettajan huoneessa. Olin havainnoinut, että työyhteisössämme keskusteluissa esiin nousi usein moniin kouluihin suhteellisen uutena asiana integroitu Wilma- järjestelmä ja sen käyttöön liittyvät seikat. Wilma- järjestelmä kuuluu oleellisesti myös oppilaan ohjaajan työkaluihin, joita hän käyttää sähköisesti mm. tiedottamiseen oppilaille ja huoltajille tai työyhteisön sisällä. Yläkoulun oppilaan ohjaajan työajasta merkittävä osa kuluu nykyään Wilman käyttämisessä. Se on monien oppilaitosympäristössä toimivan mielestä nopea, hyödyllinen ja kätevä tapa pitää yhteyttä ja viestiä koulun tapahtumista.

Halusin lähteä selvittämään koulun opettajien näkökulmasta Wilman käyttöä, heidän tyytyväisyyttään siihen sekä tehdä näkyväksi heidän toiveita ja kehittämisideoitaan Wilman käyttöön liittyen. Halusin saada myös tietoa nykyisestä Wilman käytön tyytyväisyydestä sisäisessä tiedottamisessa ja kodin ja koulun yhteistyön välineenä. Päätin toteuttaa selvitystyön kyselylomakkeella sekä avoimin haastatteluin. Tämä kyselyllä saatu tietoa on tärkeää oppilaan ohjaajalle hänen miettiessään omaa suhdettaan Wilman käyttöön. Kyselystä saatuja tuloksia voidaan mielestäni suoraan hyödyntää Wilman käytön tehostamisessa palvelemaan entistä paremmin käyttäjiensä tarpeita.

WILMA KOULUSSA

Wilma on internetin kautta toimiva, kodin ja koulun väliseen yhteydenpitoon sekä koulun omaan käyttöön tarkoitettu liittymä. Se ei ole käyttäjän koneella oleva erillinen ohjelma, vaan palvelu, johon otetaan yhteys selainohjelmalla (Netscape, Internet Explorer, Mozilla, Opera, Firefox, Safari, Chrome tms.). Liittymä on käytettävissä kaikkialla, missä on internet- yhteydellä varustettu tietokone. Tiedotteet ovat myös Wilmaan kuuluvaa viestintää. Ero pikaviesteihin on lähinnä siinä, että tiedotetta ei voi lähettää yksittäiselle käyttäjälle vaan koko ryhmälle. Siihen ei voi myöskään vastata. Jos pikaviestit vastaavat koulun ja kodin välisessä kommunikaatiossa reissuvihkoa, vastaavat tiedotteet siis monisteita. Esimerkiksi huoltajille osoitettu tiedote näkyy Wilmassa. Oppilaan ohjaajalle Wilma tarjoaa monipuoliset mahdollisuudet tiedottaa tulevista tapahtumista ja ajankohtaisista asioista sekä seurata oppilaiden koulun käyntiä.

WILMA- JÄRJESTELMÄN VUOROVAIKUTTEINEN KÄYTTÄMINEN

Lähes kaikissa eteläsavolaisissa peruskouluissa on käytössä Wilma. Sen kautta huoltajat saavat tietoa lastensa opetuksesta ja opetusjärjestelyistä. Wilmaa käyttävät myös oppilaat omien opintojensa seurantaan. Wilmasta paikallisesti huolehtivaa ylläpitäjää pyritään informoimaan, kun huolta sen toimivuudesta ilmenee.

Opettajan näkökulmasta tehtäviä riittää. Opettaja merkitsee Wilmaan oppilaan poissaolot, oppilaan arvioinnit, tulevat kokeet ja seuraa Wilman kautta kodin poissaoloselvityksiä. Opettaja voi keskustella huoltajan kanssa Wilmassa pikaviestien avulla. Koulu voi laittaa Wilmaan myös tiedotteita, kyselyjä sekä halutessaan oppilaiden työjärjestykset.

Wilmaan käyttämiseen tarvitaan käyttäjätunnukset. Huoltajat saavat Wilma-tunnukset, kun lapsi aloittaa koulunkäynnin. Jokainen huoltaja tekee itselleen yhden oman henkilökohtaisen tunnuksen, jonka kautta hän voi hoitaa kaikkien lastensa kouluasioita. Huoltajat voivat olla Wilman kautta yhteydessä opettajiin ja oppilaan ohjaajiin opetukseen liittyvissä asioissa ja ilmoittaa esimerkiksi oppilaan sairastumisesta. Huoltajat näkevät lapsensa arvosanat eri oppiaineissa ja selvittävät poissaoloja. Wilmassa huoltajat lukevat koulun lähettämiä tiedotteita ja voivat vastata esimerkiksi rehtorin, oppilaanohjaajan tai opettajan lähettämiin kyselyihin. Oppilaat saavat käyttäjätunnukset koulultaan. On tärkeää etteivät oppilaat saa käyttöönsä huoltajiensa tunnuksia, jottei houkutusta ”väärin käyttää” huoltajan tunnuksia tulisi.

OPINTO-OPAS WILMASSA

Opinto-opas on hierarkkinen esitys oppilaalle valitusta opetussuunnitelmasta. Siinä näkyvät opetussuunnitelman kaikki valinnaisaineet ja kurssit - eivät vain ne, jotka oppilas on tosiasiallisesti valinnut tai joita hän parhaillaan suorittaa. Opetussuunnitelman nimi ja aineiden lyhenteet vaihtelevat siis koululta koululle. Monissa kouluissa opinto-oppaan käyttö Wilmassa on saanut vastustusta. Osasyynä voi olla, että sen aktiivinen käyttäminen vaatisi henkilökunnan lisäkoulutusta.

NÄKÖKULMIA WILMAN KÄYTTÖÖN

Opettaja ja työrauhakouluttaja Timo Sutinen kirjoitti alkuvuonna kiinnostavan artikkelikirjoituksen Wilman käyttöön liittyen. Hänen mukaansa inter­net voi teh­dä opet­ta­jis­ta julk­kik­sia tah­to­mat­taan. Hän kirjoitti, että kaik­ki opet­ta­jat tus­kin ym­mär­tä­vät, kuin­ka laa­jaan le­vi­tyk­seen hei­dän ar­ki­päi­väi­nen toi­min­tan­sa saat­taa jou­tua. Fa­ce­boo­kis­sa on Wil­ma pi­la­si elä­mä­ni -ni­mi­nen si­vu, jos­ta "tyk­kää" yli 49 000 ih­mis­tä. Siel­lä jae­taan ku­va­kaap­pauk­si­na mer­kin­tö­jä, joi­ta opet­ta­jat ovat syöt­tä­neet säh­köi­siin reis­su­vih­koi­hin op­pi­tun­tien ta­pah­tu­mis­ta. Yleen­sä mer­kin­nöis­sä on opet­ta­jan ni­mi­kir­jai­met. Mielestäni opet­ta­jien oli­si tär­keää poh­tia yh­des­sä myös työ­rau­han yl­lä­pi­tä­mi­seen liit­ty­vää vies­tin­tää. Tä­mä pa­ran­tai­si se­kä opet­ta­jien et­tä op­pi­lai­den oi­keus­tur­vaa ja eh­käi­si­si myös yli­lyön­te­jä yl­lät­täen tu­le­vis­sa akuu­teis­sa ti­lan­teis­sa.

Vantaan Sanomissa oli juttu 17.4.2013 otsikolla: Wilmasta tehty lasten rikosrekisteri. Siinä kirjoitettiin, että pääkaupunkiseudun koululaisten huoltajat ovat käärmeissään Wilma-järjestelmän kautta koulusta tulevan kielteisen palautteen vuoksi. Wilman alkuperäisenä tarkoituksena on ollut helpottaa kodin ja koulun välistä yhteistyötä sekä antaa opettajille kanava kertoa koulun tulevista tapahtumista.

Erään huoltajan kokemuksen mukaan lukuvuoden aikana tulevat merkinnät myöhästymisistä tai kotitehtävien unohtamisesta ovat arkipäivää, eivätkä opettajat juuri muusta viestittelekään. Hän ei uskonut että kodin ja koulun välinen yhteistyö paranee vain virheisiin, unohduksiin ja myöhästelyihin puuttumalla. Hänen mukaansa lasten koulupäivissä on ainakin joskus ollut jotakin hyvää, josta olisi voinut mainita. Tämä kuvastelee mielestäni yleisellä tasollakin Wilma tiedottamisen käytäntöjen puutteita koulun sisällä ja huoltajien osalta.

Usein oppilasta itseäänkin harmittaa Wilma viestittely. Erään seitsemäsluokkalaisen pojan koulutyön innostuksen Wilma on hänen itsensä mukaan vienyt kokonaan. Hän on kokenut, että Wilma aiheuttaa stressiä ja pilaa osittain oppilaan ja opettajan välisen suhteen. Hän ihmetteleekin, ettei ole ihme että oppilaiden keskiarvo Suomessa on alta kahdeksan, koska joka asiasta pitää valittaa, rankaista ja muistuttaa.

Vantaan OAY:n puheenjohtaja Sami Markkanen myöntää, että vanhempien ja nuorten huomiot pitävät osittain paikkansa. Hän kommentoi Vantaan Sanomissa, että on selvää jos negatiivista palautetta saavat aina samat oppilaat, niin se koetaan kodeissa ikävänä ja siitä kodin ja koulun välinen yhteistyö voi saada kolhuja. Hänen mukaansa on aivan varmaa, että kouluissa on Wilman suhteen koulutuksen tarvetta, mutta hänen mukaansa arjen realiteetitkin pitää huomioida.

Kuvaavaa nykyopettajan tilanteesta onkin, että esimerkiksi aineopettajalla voi päivän mittaan olla jopa 150 oppilasta. Mielestäni on selvää, että silloin ei kovin yksilölliseen palautteeseen yksinkertaisesti ole voimavaroja vaikka oppilaan ohjaajalle Wilmassa huoltajalle vastaaminen sälytetäänkin liian helposti vedoten aineopettajan tai rehtorin aikapulaan.

HAVAINTOJA KEHITTÄMISTEHTÄVÄN TULOKSISTA

Eteläsavolaisessa koulussa tekemässäni kirjallisessa kyselyssä oli vastaajia ohjeistettu vastaamaan yhteen parhaiten tilannettasi tai ajatteluasi kuvaavaan vastausvaihtoehtoon. Olin myös tiedottanut, että jos vastaajat tarvitsevat apua kyselylomakkeen täyttämisessä, niin olen tarvittaessa käytettävissä. Kysymyksistä 5 oli vaihtoehtokysymyksiä ja yksi avoin kysymys. Kyselyn vastausprosentti oli lähes 90.

Ensimmäisessä kysymyksessä kysyttiin: Kuinka usein käytät Wilmaa koulun sisäiseen tai ulkopuoliseen tiedottamiseen? Vastaajista vajaa puolet ilmoitti käyttävänsä Wilmaa joka päivä. Vajaa neljännes vastanneista käytti Wilmaa melkein joka päivä tai vähintään 1-3 kertaa viikossa. Yksi vastanneista ilmoitti käyttävänsä Wilmaa harvemmin kuin kerran viikossa.

Toisessa kysymyksessä tiedusteltiin vastaajien tyytyväisyyttä koulun tämän hetkiseen ”kollegoiden” / työyhteisön yleiseen WIlma-tiedottamiseen. Vastaajista vajaa kolmannes oli hyvin tyytyväinen yleiseen Wilma tiedottamiseen. Loput vastaajista eli yli kaksi kolmasosaa oli melko tyytyväisiä WIlma-tiedottamiseen.

Kysyttäessä ovatko koulun sisäiset Wilma-tiedotteet tulleet riittävän ajoissa, vastaajista yli 90 prosenttia oli sitä mieltä, että tiedottaminen olisi tapahtunut melko ajoissa. Hyvin ajoissa vastaajien mielipiteissä oli 4 prosenttia ja melko myöhään taasen 3 prosenttia vastaajista, jotka olivat tämän kysymyksen osalta marginaalin edustajia. Kukaan vastaajista ei ilmoittanut mielipiteekseen, että Wilma- tiedotteet olisivat tulleet hyvin myöhään.

Kysyttäessä vastaajien tyytyväisyyttä Wilmaan välineenä kodin ja koulun välisessä yhteistyössä tasan puolet vastaajista oli hyvin tyytyväisiä Wilmaan välineenä. Vastaajista lähes puolet oli melko tyytyväisiä. Yksi vastanneista piti itseään melko tyytyväisenä tässä yhteydessä Wilman käytössään.

Selvästi yli puolet vastaajista oli melko tyytyväisiä oppilaan ohjaajien kautta tapahtuvaan Wilma tiedottamiseen. Kahta vastaajaa vaille puolet oli hyvin tyytyväisiä Wilman kautta tapahtuvaan oppilaan ohjaajien tiedottamiseen esimerkiksi tulevista tapahtumista, vierailuista tai muista oppilas-asioista.

Kehittämisen kannalta kyselyn kiinnostavinta antia oli avoin kysymys. Siinä kysyttiin, että onko sinulla Wilman kautta tapahtuvaan tiedottamiseen liittyviä toiveita tai kehittämisideoita? Vastukseksi tuli monenlaisia ajatuksia, toiveita tai ideoita, joita yhdistelen seuraavassa:

* Miten saada kaikki vanhemmat käyttämään Wilmaa?
* Mitä velvollisuuksia huoltajilla on seurata Wilmaa?
* Kuka ohjeistaa Wilman käytössä (säännöt)?
* Värikoodien käyttö selkeämmäksi
* Wilman käyttö aiheuttaa opettajille ”tuplatyön”, kun joutuu myös soittamaan
* Koulun yhteiset asiat aikaisemmin asianosaisten tietoon
* Tarkemmin kohderyhmien määrittelyä Wilma-viestien lähettäjille
* Ilmoitustaululla olevat viestit myös Wilmaan
* Wilman käyttöön perehdytys myös vanhemmille ja oppilaille
* Miten saada jatkuvasti kadoksissa olevat salasanat säilymään oppilailla ja vanhemmilla?

Näissä vastauksissa ei ollut juuri oppilaan ohjaajille suunnattuja parannusehdotuksia, mutta yleisellä tasolla parannettavaa selvästi on olemassa. Vastaukset herättävät vahvasti uusia kysymyksiä esimerkiksi huoltajien tietoteknisistä valmiuksista tai ylipäänsä halukkuudesta olla aktiivinen Wilman käyttäjä. Toisaalta eivät kaikilla oppilaan ohjaajilla tai opettajilla ole tietotekniset taidot aivan nykypäivänä vaadittavalla tasolla. Varsinkin koulun ulkopuolelle Wilman kautta viestittelevän opettajan pitäisi olla erityisen tarkkana, ovat kaikki hänen näkemyksensä koulun yleinen kanta vai hänen oma subjektiivinen näkemys keskustelussa olevasta asiasta.

Oppilaan ohjaaja voisi vielä tarkemman määritellä kohderyhmän, jolle vaikkapa oppilashuollollisissa asioissa viestittelee. Erityishuomio pitäisi kiinnittää salassa pidettäviin tietoihin. Toisaalta yleistä tiedotteet Wilman alustaa voisi hyödyntää vielä tehokkaammin kaikkia koulun henkilöstöä ja oppilaita koskevissa yleisissä tiedotuksissa.

**LÄHTEET:**

Pietiläinen, J. Lehtiartikkeli 17.4. 2013. Wilmasta tehty lasten rikosrekisteri. Vantaan Sanomat.

Koskela, S & Pekkarinen, VL. Luento 11.9.2012. Jyväskylän ammattikorkeakoulu.